രണ്ടാം മെഡല് ഉറപ്പാക്കി ഇന്ത്യ, ബോക്സിംഗില് ലവ്ലിന സെമിയില് ! ടോക്കിയോ: ഒളിംപിക്സില് ഇന്ത്യയ്ക്കായി ഒരു മെഡല് കൂടി ഉറപ്പാക്കി ലവ്ലിന ബോര്ഗോഹെയ്ന്. വനിതകളുടെ 69 കിലോഗ്രാം ബോക്സിംഗില് മുന് ലോകചാമ്ബ്യനായ ചൈനീസ് തായ്പേയ് താരം നിയെന് ചിന് ചെന്നിനെ 41ന് കീഴടക്കിയാണ് ലവ്ലിന മെഡല് ഉറപ്പാക്കിയത്. നാലാം തീയതി നടക്കുന്ന സെമിയില് മറ്റൊരു മുന് ലോകചാമ്ബ്യന് തുര്ക്കിയുടെ സുമനേലിയെയാണ് ലവ്ലിന എതിരിടേണ്ടത്. രണ്ടു തവണ ലോക ചാംപ്യന്ഷിപ്പിലും രണ്ടു തവണ ഏഷ്യന് ചാംപ്യന്ഷിപ്പിലും മെഡല് നേടിയിട്ടുള്ള താരമാണ് അസമിന്റെ 23 വയസ്സുകാരി ലവ്ലിന. വിജന്ദേര് സിംഗിനും എം.സി. മേരികോമിനും ശേഷം ബോക്സിംഗില് ഒളിമ്ബിക് മെഡല് നേടുന്ന ഇന്ത്യന് താരമാകും ഇനി ലവ്ലിന. ബോക്സിംഗ് സെമിയില് കടന്നാല് വെങ്കല മെഡല് ഉറപ്പാണ്. ടോക്കിയോയില് ഇന്ത്യ നേടിയ മെഡലുകള് രണ്ടും വനിതകളുടെ സംഭാവനയാണ്. നേരത്തെ വനിതകളുടെ ഭാരോദ്വഹനത്തില് മീരാ ഭായ് ചാനുവും വെള്ളി മെഡല് നേടിയിരുന്നു.